У Туркменістане ўжо тры тыдні трымаюць пад арыштам журналіста Сапармамеда Непескуліева, фрылансера, які супрацоўнічае з мясцовым “Радыё Свабода” і сайтам “Альтэрнатыўныя навіны Туркменістана”, што працуе з Нідэрландаў. Журналіст прапаў каля горада Туркменбашы 7 ліпеня, калі збіраўся рабіць рэпартаж з каспійскага курорта Аваза. Сям’я знайшла яго 28 ліпеня ў турме непадалёку ад Авазы пад абвінавачаннямі ў захоўванні наркотыкаў. Родныя турбуюцца тым, што да журналіста маглі прымяняцца катаванні.